**შპს ქართულ-ამერიკული სკოლა.Georgian-American School**

**მკითხველთა კლუბი**

**წესდება**

**1. ზოგადი დებულებები**

1.1 შპს ქართულ-ამერიკული სკოლა- Georgian-American School-ის მკითხველთა კლუბი ემსახურება სკოლაში არაფორმალური განათლების ჩამოყალიბებას და განვითარებას.

1.2 მკითხველთა კლუბი მოსწავლეთა გაერთიანებაა, რომელიც შეიქმნა საქართველოს კანონი ,,ზოგადი განათლების შესახებ" თავი  II მუხლი 14-15-16, თავი X მუხლი 48-ე პუნქტის თანახმად.  
1.3 მკითხველთა კლუბს აქვს სახელწოდება, ლოგო, სლოგანი.

1.4 მკითხველთა კლუბი თანამშრომლობს მსგავსი მიზნებისა და ფუნქციების მქონე სხვა გაერთიანებებთან.

1.5 მკითხველთა კლუბის იურიდიული მისამართია: საქართველო, ქ. თბილისი, რამიშვილის ქუჩა N 6

**2. კლუბის მიზნები და ამოცანები**

2.1 წიგნიერების განვითარება;

2.2 კულტურათაშორისი კომუნიკაციის ძიება;

2.3 მოსწავლის აქტიურ მკითხველად ჩამოყალიბება;

2.4 მშობლიურ და მსოფლიო ლიტერატურათა ზიარება ;

2.5 მოსწავლეთა შემოქმედებითი, საკუთარი პოზიციის დაფიქსირების უნარების განვითარება;

2.6 აზრის გამოხატვის უნარ-ჩვევების, მოსმენის კულტურის, სოციალური კომუნიკაციის უნარების განვითარება;

2.7 ინფორმაციისა და საკუთარი აზრის წერილობითი გადმოცემების უნარის განვითარება;  
2.8 ინდივიდუალური შემოქმედებითი უნარის გამოვლენა-განვითარება;

2.9 მკითხველთა კლუბი უფლებამოსილია განახორციელოს ნებისმიერი საქმიანობა, რომელიც ემსახურება მკითხველთა კლუბის მიზნებს, ინტერესებს და არ ეწინააღმდეგება საქართველოს განათლების ეროვნულ მიზნებს და შესაბამის კანონმდებლობას.

კლუბი გეგმავს მწერლებთან შეხვედრების ორგანიზებას, ვიზიტს  წიგნის საგამოფენო ცენტრებში, სპექტაკლებზე დასწრებას, მწერალთა სახლში ღონისძიებებზე დასწრებას, ახალი ლიტერატურის გაცნობასა და წაკითხული წიგნების განხილვას, დისკუსიების და ლიტერატურული კომპოზიციების მოწყობას.

მკითხველთა კლუბის ამოცანებია:

         მიიღონ სიამოვნება წიგნის კითხვის დროს;

         შეიყვარონ წიგნი;

         სხვადასხვა ტიპის ლიტერატურის (ზღაპრები, მოთხრობები, მითები, ლექსები, საბავშვო ენციკლოპედიები, პატარა სტატიები საბავშვო ჟურნალ-გაზეთებიდან, იუმორისტული, სათავგადასავლო, ფანტასტიკური, მოგზაურობის ამსახველი მოთხრობები, ლექსები და ა.შ.) გაცნობით ირწმუნონ, რომ კითხვა არის საინტერესო და აუცილებელი;

         შეიძინონ აქტიური მსმენელების უნარ-ჩვევები;

         ამოიცნონ ნახატებიდან შინაარსი;  
  გაიმდიდრონ ლექსიკური მარაგი;

         გაიგონ, გაიაზრონ, გაანალიზონ მოსმენილი მასალა;  
         იკითხონ სიამოვნებით, კარგად გაიგონ წაკითხულის შინაარსი;  
         გაიგონ სიტყვების მნიშვნელობა სხვადასხვა კონტექსტში;

         ისწავლონ სხვადასხვა ტიპის ტექსტების გააზრებული კითხვა;

         აღიქვან და გაიგონ ტექსტი მთლიანად;  
         იაზროვნონ კრიტიკულად და თავისუფლად დასვან კითხვები;  
         დაინახონ განსხვავება რეალისტურსა და შეთხზულ ტექსტებს შორის;

         გამოხატონ საკუთარი ემოციები და განწყობა ნაწარმოებებთან და გმირებთან დაკავშირებით;

         თავისუფლად გაიგონ, გაიაზრონ და გაანალიზონ ნებისმიერი ტექსტი;

         გაიგონ ტექსტის მთავარი იდეა, ძირითადი აზრი;

         აღიქვან ნაწარმოების ან პერსონაჟის განწყობა;

         გამოიტანონ დასკვნა საკუთარი ცოდნისა და ტექსტში მოცემული ფაქტების დაკავშირების საფუძველზე;  
         ლოგიკურად ჩამოაყალიბონ და საკუთარი აზრი გამოთქვან წაკითხულთან დაკავშირებით;

         გაიაზრონ ტექსტი კრიტიკულად და გამოხატონ საკუთარი ემოციები და განწყობა ნაწარმოებთან დაკავშირებით;

**3. კლუბის სტრუქტურა**

3.1მკითხველთა კლუბი შედგება დამფუძნებელი საბჭოსგან, კლუბის პრეზიდენტისგან და წევრებისაგან ;

3.2 დამფუძნებელი საბჭო შედგება 5 პირისგან .

3.3 კლუბის პრეზიდენტი არჩეული უნდა იყოს არჩევნების გზით 1 წლის ვადით. ერთი და იგივე კანდიდატი პრეზიდენტად შეიძლება არჩეული იყოს 2 -ჯერ. კლუბის წევრთა მიერ კლუბის პრეზიდენტის გადაყენება შესაძლებელია კლუბის წევრთა ერთობლივი გადაწყვეტილების საფუძველზე.

3.4 მკითხველთა კლუბის პრეზიდენტი ხელმძღვანელობს დამფუძნებელ საბჭოსთან , წევრებთან ერთად შეიმუშავებულ პროექტებს, პროგრამებს ღონისძიებებს და უზრუნველყოფს მის განხორციელებას. განაგებს მკითხველთა კლუბის ქონებას.

3.4 დამფუძნებელი საბჭო წარმოადგენს მუდმივმოქმედ ორგანოს. დამფუძნებელი საბჭო კლუბის პრეზიდენტთან ერთად გეგმავს მომავალ ღონისძიებებს,უწევს მონიტორინგს კლუბის მუშაობას, მონაწილეობს სხვადასხვა პროექტების განხორციელებაში. ამტკიცებს და ცვლის კლუბის წესდებას; სამოქმედო გეგმას; ამზადებს ანგარიშებს განხორციელებული პროექტების, ღონისძიებების, პროგრამების შესახებ.

3.5 კლუბის კორესპონდენციის მართვისა და საორგანიზაციო საკითხების სამსახურის უფროსი არჩეულ იქნეს პრეზიდენტის უფლებამოსილების ვადით. კლუბში ინფორმაციის გავრცელებაზე პასუხს აგებს საზოგადოებასთან ურთიერთობის სპეციალისტთა ჯგუფი.

3.6 კლუბი დაკომპლექტებულია: საზოგადოებასთან ურთიერთობისა და კომუნიკაციის სპეციალისტების, ინფორმაციული ტექნოლოგიების მენეჯერების, ღონისძიებების მხატვრული გაფორმებისა და სადიზაინო საკითხების სპეციალისტებისგან.

**4. კლუბში გაწევრება**

4.1. კლუბის წევრობა ნებაყოფლობითია;

4.2 კლუბი აწევრებს 13–19 წლის ასაკის მსურველებს, რომელიც იზიარებს კლუბის მიზნებს;

4.3 კლუბის წევრობის მსურველები მიმართავენ კლუბს წერილობითი განაცხადის ფორმით (განცხდება წევრობის მსურველის ანკეტა). ანკეტების გადარჩევის შემდეგ მოხდება გასაუბრება შერჩეული პირებთან . დამფუძნებელი საბჭო იღებს გადაწყვეტილებას მკითხველთა კლუბში გაწევრებაზე.

4.4 მკითხველთა კლუბის წევრს უფლება აქვს მონაწილეობა მიიღოს არჩევნებში და თვითონა იქნას არჩეული თანამდებობაზე, მიიღოს ინფორმაცია მკითხველთა კლუბისა და დამფუძნებელი საბჭოს საქმიანობის თაობაზე.

4.5 მკითხველთა კლუბის წევრი ვალდებულია მონაწილეობაა მიიღოს დაგეგმილ საქმიანობაში, დაიცვას წესდების მოთხოვნები, შეასრულოს მკითხველთა კლუბის მიერ დაკისრებული მოვალეობა და გადაწყევტილებები.

4.6 მკითხველთა კლუბის წვერს ეკრძალება იმოქმედოს კლუბთან ან/და დამფუძნებელ საბჭოსთან შეთანხმების გარეშე.

4.7 მკითხველთა კლუბი პასუხისმგებელია მისი წევრის მხოლოდ იმ ქმედებაზე, რომელიც უკავშირდება ეკოკლუბის საქმიანობას.

4.8 მკითხველთა კლუბის წევრს უფლებამოსილება უწყდება პირადი განცხადების საფუძველზე, კლუბის საერთო კრების გადაწყევტლებით, როდესაც მისი საქმიანობა ეწინააღმდეგება ეკოკლუბის მიზნებს და არღევს წესდების მოთხოვნებს.

**5. კლუბის სამუშაო რეჟიმი**

5.1 მკითხველთა კლუბი იკრიბება კვირაში ერთხელ, გარდა არდადეგების პერიოდისა;

5.2 მკითხველთა კლუბის დამფუძნებელი საბჭო ვალდებულია გამოაკრას თვალსაჩინო ადგილას კლუბის მუშაობის განრიგი და შეხვედრის ადგილი, სამოქმედო გეგმა;

5.3 მკითხველთა კლუბის საერთო კრება უფლებამოსილია თუ მას ესწრება წევრთა 3/4;

5.4 მკითხველთა კლუბის შეკრებები ფორმდება ოქმით.

**6. მკითხველთა კლუბის ქონება**

6.1 მკითხველთა კლუბის ქონება იქმნება:

* ფიზიკური და იურიდიული პირთა შემოწირულობით;
* გრანტებით
* სხვა კანონიერი საქმიანობით მიღებული შემოსავლებით

6.2 მკითხველთა კლუბის ქონების გამოყენება დაიშვება მხოლოდ წესდების მიზნების შესასრულებლად.

**7. დასკვნითი დებულებები**

7.1 წინამდებარე წესდება ძალაში შედის დამფუძნებელი საბჭოს ოქმის დამოწმების და ხელმოწერის დღიდან;

7.2 დამფუძნებელ საბჭოს კლუბის პრეზიდენტთან ერთად შეუძლია წესდებაში ცვლილებების შეტანა ამავე წესდების მე-3 თავის 3.4 მუხლში განსაზვრული წესით.